आज आम्ही हाच प्रश्न 'होऊ द्या चर्चा'मध्ये वाचकांना विचारला. आणि त्यांनीसुद्धा "आपल्या देशात क्रिकेटला अवास्तव महत्त्व दिलं जातं," असं मत व्यक्त केलं. तर काहींनी गावपातळीवर खेळायला जागा आहे कुठे, असा प्रश्नंही उपस्थित केला.

मजकूर उपलब्ध नाही

Facebook पोस्ट समाप्त, 1

ही आहेत वाचकांची काही निवडक आणि संपादित मतं - 

भाऊ पांचाळ यांच्या मते, "भारतात क्रिकेटच्या मानाने इतर खेळांच्या बाबतीत पायाभूत सुविधा आणि प्रशिक्षणाच्या सोयी खूप कमी प्रमाणात उपलब्ध होतात. यासोबतच आर्थिक आणि लोकप्रियतेचं गणितंही आहेतच. सुविधा आणि प्रचार-प्रसाराच्या अभावामुळे अंगभूत गुणवत्ता असूनही ती सहजपणे लक्षात येत नाही."

"ग्रामीण आणि निमशहरी भागात तर खेळात भविष्य घडवता येतं, हेच माहिती नसतं. ज्यांना माहिती असतं त्यांना काय केलं पाहिजे, गुणवत्ता सिद्ध करण्याचं व्यासपीठ कोणतं, याबद्दल माहिती नसते. जोपर्यंत इतर खेळांचं महत्त्व, त्यातील संधी, त्यात असलेले भविष्य आणि त्या बद्दलचा दृष्टिकोन याबद्दल जागरूकता निर्माण होत नाही, तो पर्यंत विशालकाय लोकसंख्येच्या देशात क्रीडानैपुण्याचा दुष्काळ राहणारच."

डेक्सटर मुरगन म्हणतात, "ज्या दिवशी एक बाप आपल्या मुलाच्या / मुलीच्या पहिल्या वाढदिवसाला प्लास्टिक बॅट आणि बॉल आणून नं देता, फुटबॉल, बॅटमिंटन रॅकेट आणून देईल, त्या दिवशी परिस्थिती बदलली, असं म्हणू शकतो. क्रिकेटमध्ये पैसा आहे म्हणून तिकडे जाणारे खूप आहेत. तसा पैसा, तसं ग्लॅमर कुस्ती, बॅटमिंटन सुद्धा मिळवून देऊ शकतं, हे आपल्याला आता समजत आहे."

माहेश्वरी घाग म्हणतात, "खेळाडू हे मेहनतीच्या आधारेच स्पर्धेत उतरत असतात. सरकार त्यांच्यापाठीशी किती ताकदीने उभी राहते, यावर ते आणखी मनापासून खेळतात."

मेघा अशोक गावडे यांना भारतीयांनी इतर खेळातही रस घ्यायला हवा असं वाटतं. त्या म्हणतात, "भारतात क्रीडा संस्कृती खूप काळापासून आहे. ज्या प्रमाणात पालक हे मुलांनी क्रिकेट खेळावं म्हणून पुढाकार घेतात, तेवढा ते इतर खेळांसाठी घेताना दिसून येत नाही. यामागे अर्थकारण दिसून येतं. कारण पाच-सात वर्षं राज्य पातळीवर अथवा राष्ट्रीय पातळीवर खेळून सहजरीत्या लाखो कमवता येतात, हे गैरसमज आहेत. त्या अनुषंगाने क्रिकेटमधे पैसा आणि प्रसिद्धी दोन्ही गोष्टी मिळतात, जे दुर्दैवाने इतर खेळांच्या बाबतीत होत नाही."

"भारताने खरंतर क्रिकेट बंदच करावं. फुकटच 11 खेळाडूंसाठी कोटींचा खर्च, मोठी मोठी... \n\nवरील लेखासाठी मला एक चांगले शीर्षक द्या.
सोशल : 'भारतात क्रिकेटला अवास्तव महत्त्व, त्यापेक्षा इतर खेळांना प्रोत्साहन द्या'